Բոլորովին վերջերս Ադրբեջանում, Իլհամ Ալիեւի գլխավորությամբ, տեղի ունեցավ «համայն աշխարհի ադրբեջանցիների» համաժողով: Թե ե՞րբ են հասցրել ադրբեջանցիները ցրվել համայն աշխարհում, ընդ որում` հիմնականում աշխարհի այն հատվածներում, որտեղ հայկական՝ հայտնի պատճառներով առաջացած գաղթօջախներ կան, պարզ չէ, ավելի ճիշտ` պարզ է, բայց հետաքրքիր չէ: Այստեղ կարեւորն այն է, որ ադրբեջանցիները եւս, ինչպես մենք, փորձում են դառնալ համաշխարհային ազգ: Չի բացառվում, որ շուտով Բաքվում բացվի նրանց սփյուռքի նախարարությունը, նախարարն էլ պարբերաբար «արի տուն» կոչի: